paragraph_text: Španjolska vlada je odlučila modernizirati postojeću flotu AMX-30E tenkova krajem 1980-ih. Fokusiranje na modernizaciju postojećih tenkova je odvratila pozornost od planova za novi tenk, od čijeg se razvoja potpuno odustalo 1990. nakon što je Španjolska dobila velik broj M60 Pattona koji su bili viškovi u američkoj vojsci. Novi Pattoni su zamijenili u službi islužene M47 i M48 i time upotpunili španjolsku potrebu za modernizacijom svojih tenkovskih snaga u vrlo kratkom vremenu. Niti jedan prototip Lincea nije proizveden i nije bilo najavljeno tko će dobiti ugovor. Nekoliko godine kasnije Španjolska vlada je nabavila i lokalno proizvela Leopard 2, upotpunivši tako dugoročni plan modernizacije koji je započeo s projektom Lince.